เดนมาร์ก เป็นประเทศที่ผู้คนมีความพึงพอใจกับชีวิตมากที่สุดในโลก
สวรรค์อยู่ในอก นรกอยู่ในใจ เป็นคำพูดที่มีมานานแล้ว และอาจจะเป็นเพราะว่า คนเป็นจำนวนมากอยากจะแสวงหาสวรรค์ที่เป็นรูปธรรมให้ได้ จึงเลยต้อง
การระบุสถานที่ที่ทำให้คนเรามีความสุขที่สุดได้หรือจะว่าเป็นสวรรค์ในระดับหนึ่งนั้นอาศัยผลการสำรวจขององค์การเพื่อความร่วมมือทางเศรษฐกิจและการพัฒนา เรียกย่อๆ ว่า OECD เป็นพื้นฐาน ผลปรากฎว่า เดนมาร์ค ฟินแลนด์และเนเธอร์แลนด์เรียงลำดับที่หนึ่งถึงที่สาม แคนาดาติดอันดับที่หก สวิสเซอแลนด์มาเป็นที่เจ็ดนิวซีแลนด์ที่แปด และเบลเยี่ยมที่สิบ ส่วนอเมริกานั้นไม่ติดอยู่ในสิบอันดับแรก การสำรวจที่ว่านี้สอบถามหาความพึงพอใจกับชีวิตโดยการวิเคราะห์ผลการสำรวจคนที่มีอายุมากกว่า 15 ปีขึ้นไป ประเทศละราวๆ1000 คนใน 140 ประเทศ ของ GallupWorld Poll ในปีที่แล้ว คำถามก็คือ ทำไมประเทศในยุโรปตอนเหนือ จึงมีผู้คนที่พึงพอใจกับชีวิตของตนมากกว่าที่อื่นคุณ SimonChapple นักเศรษฐศาสตร์อาวุโสของ OECD ซึ่งเป็นผู้เขียนรายงานฉบับนี้บอกว่า สถานภาพทางเศรษฐกิจมีบทบาทสำคัญ ในขณะที่ประเทศต่างๆ ทั่วโลกประสบปัญหาเศรษฐกิจตกต่ำเดนมาร์ค ซึ่งไม่เพียงแต่ร่ำรวยเท่านั้น แต่ยังเป็นประเทศที่มีผลิตภาพสูงมากด้วยตามตัวเลขของ IMF หรือกองทุนการเงินระหว่างประเทศผลิตภัณฑ์มวลรวมต่อหัวของเดนมาร์คสูงถึง 68,000 ดอลล่าร์สหรัฐในขณะที่ของสหรัฐเท่ากับ 47,335 ดอลล่าร์ แต่การมีรายได้สูง ก็ไม่ทำให้เป็นผู้มีความสุขหรือความพึงพอใจกับชีวิตเสมอไปชาวนอร์เวย์เป็นผู้ที่มีผลิตภัณฑ์มวลรวมต่อหัวสูงที่สุดที่ 98,822ดอลล่าร์ แต่นอร์เวย์ติดอันดับที่เก้าในขณะที่นิวซีแลนด์ติดอันดับที่แปดด้วยผลิตภัณฑ์มวลรวมต่อหัวเพียง 30,556 ดอลล่าร์ รายงานของ OECD แสดงให้เห็นว่าปัจจัยที่สำคัญกว่าระดับรายได้คือ การสมดุลระหว่างงานกับชีวิต เพราะในขณะที่ประเทศในกลุ่มสแกนดิเนเวีย มีผลิตภัณฑ์มวลรวมต่อหัวสูงชั่วโมงทำงานในประเทศเหล่านั้นไม่เกิน 37 ชั่วโมงต่อสัปดาห์เปรียบเทียบกับตัวเลขของประเทศจีน ซึ่งมีชั่วโมงทำงานสัปดาห์ละ 47 ชั่วโมงในขณะที่ผลิตภัณฑ์มวลรวมต่อหัวอยู่ที่ 3,600 ดอลล่าร์เท่านั้น อีกปัจจัยหนึ่งคืออัตราการว่างงานยิ่งต่ำก็ยิ่งดี เพราะการไม่มีงานทำนั้น ทำให้คนเรามีความพึงพอใจกับชีวิตน้อยลงมากนักเศรษฐศาสตร์หลายรายเชื่อว่า อัตราการว่างงานที่เชื่อว่าแสดงถึงเสถียรภาพของระบบเศรษฐกิจนั้นคือ 4% เดนมาร์คซึ่งติดอันดับหนึ่ง สำหรับประเทศที่ผู้คนมีความพอใจกับชีวิตมากที่สุดมีอัตราคนว่างงานเพียง 2% เปรียบเทียบกับอเมริกาซึ่งเวลานี้มีอัตราคนว่างงานสูงถึง 9% เพราะฉะนั้นในตอนนี้ก็จะไม่ค่อยได้ยินเสียงปรบมือกันมากนักในอเมริกา แต่ก็หวังกันว่าจะได้เห็นขอบสวรรค์รำไรกันในไม่ช้านี้